el el el el el id el el el el el el el el el el pt el el el el el el el el el el el el el el el en el el el el el el el en el el en el el en el el en el el el
Ο ήλιος και η θάλασσα είναι κεφάλαιο. Όπως είναι και οι ορεινοί όγκοι, η ιστορία, ο πολιτισμός, η λαϊκή παράδοση, η μεσογειακή διατροφή, η λογοτεχνία. Κεφάλαιο που μπορεί να αξιοποιηθεί ουσιαστικά για να προσελκύσουμε επισκέπτες και να τους κάνουμε «πρεσβευτές» της χώρας. Η διαδικασία των fasttrackεπενδύσεων ενέχει τον κίνδυνο να  θυσιαστεί αυτό το κεφάλαιο. Να γίνουν κινήσεις με μόνο στόχο να γεμίσουν τα ταμεία. Γιατί αυτό που προβάλλεται από το σημερινό μοντέλο τουριστικής ανάπτυξης είναι η ανάγκη για επιτάχυνση των διαδικασιών «αξιοποίησης» των φιλέτων. Καμία μακροπρόθεσμη στόχευση, καμία ενέργεια για την προστασία του εθνικού κεφαλαίου.
Πόσο θα ωφελήσει, για παράδειγμα, το ξεπούλημα της μοναδικής προσβάσιμης παραλίας στην Ηρακλειά των Μικρών Κυκλάδων; Πόσο υπερήφανοι θα είμαστε όταν η παραλία μετατραπεί σε κήπο ενός πολυτελούς συγκροτήματος, όπου θα συρρέουν ξένοι με γερό πορτοφόλι που θα ενδιαφέρονται μόνο να περάσουν καλά για λίγες μέρες, αδιαφορώντας για το τι θα αφήσουν πίσω τους; Κι επιπλέον, στις Κυκλάδες –και όχι μόνο- ετοιμάζεται η «αξιοποίηση» τμημάτων του αιγιαλού που είναι χαρακτηρισμένες ζώνης εξαιρετικού περιβαλλοντικού ενδιαφέροντος. Έχουμε την πολυτέλεια να τις κάνουμε τσιμέντο;
Και αν οι κυβερνώντες ενεργούν εθελουσίως ως διαχειριστές του χρέους και των δανεικών εκτελώντας τις υποδείξεις  των δανειστών, θα κριθούν από την ιστορία. Αλλά  είναι τραγικό για μια χώρα να  επιλέγει να υποθηκεύει (στην καλύτερη περίπτωση) ή να ξεπουλά τον εθνικό της πλούτο, αδιαφορώντας για το τι θα παραδώσει στην επόμενη γενιά.  Εξίσου τραγικές φιγούρες είναι εκείνοι που ακολουθούν αυτή την πολιτική, αλλά και τα παιδιά μας, στα οποία θα παραδώσουμε τσιμέντο «εκεί που φύτρωνε φλισκούνι κι άγρια μέντα» .
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Το δικαίωμα του να ξεχαστείς και η Google
Βαρβαρα Γκιγκιλινη Όλες οι δημοσιεύσεις
Ολοκλήρωσε τις σπουδές δημοσιογραφίας και σκηνοθεσίας ειδήσεων στο Εργαστήρι Δημοσιογραφίας ενώ παράλληλα σπούδασε τουριστικές επιχειρήσεις στη Γερμανία. Ασχολείται με παραγωγή ντοκιμαντέρ που αφορούν στο νησί της Λέσβου και από το 2010 δραστηριοποιείται στις εκδόσεις "Ταρταρούγα" .